На основу члана \_\_\_\_\_\_\_\_. oдлуке о социјалној заштити града/општине\_\_\_\_\_\_\_\_\_ („Службени лист \_\_\_\_\_\_\_”, број \_\_\_\_) и члана \_\_\_\_. статута града/општине \_\_\_\_\_\_\_\_\_ („Службени лист\_\_\_\_\_\_\_“, број \_\_\_), градско/општинско веће \_\_\_\_\_\_\_, на седници одржаној \_\_\_\_\_. \_\_\_\_\_године, даје сагласност на

**ПРАВИЛНИК О УСЛОВИМА ОБЕЗБЕЂИВАЊА И**

**ПРУЖАЊА УСЛУГЕ ДНЕВНИ БОРАВАК**

Овим Правилником утврђују се услови обезбеђивања и пружања услуге дневни боравак.

**Члан 1.**

Сврха услуге дневног боравака састоји се у унапређењу квалитета живота корисника у властитој социјалној средини кроз одржање и развијање социјалних, психолошких и физичких функција и вештина, како би се у што већој мери оспособили за самосталан живот.

Кроз услугу дневног боравка корисници у организованом окружењу, и уз потребни надзор, задовољавају развојне потребе, стичу и развијају животне вештине, личну и друштвену одговорност ради развоја самосталности, социјалних, сазнајних и других важних функција за самосталан живот.

Услугом дневног боравка реализује се позитивно и конструктивно искуство боравка корисника изван породице, а члановима породице се обезбешује слободно време за бављење радним и другим активностима.

Услуга дневног боравка се реализује кроз осмишљене програме, у планираним и ограниченим временским периодима.

**Члан 2.**

Услугу могу користити особе које:

* припадају једној од следећих категорија:

1. деца и млади са телесним инвалидитетом, односно интелектуалним тешкоћама, који имају потребу за дневном негом и надзором, и подршком у одржању и развијању потенцијала, на начин који не омета њихово школовање;
2. одрасли са телесним инвалидитетом, односно интелектуалним тешкоћама, који имају потребу за дневном негом и надзором, и подршком у одржању и развијању потенцијала;
3. деца и млади који су у сукобу са законом, родитељима, школом или заједницом, на начин који не омета њихово школовање или одлазак на посао;
4. одрасла и старија лица којима је потребна дневна нега и надзор.

* имају боравиште на подручју града/општине \_\_\_\_\_\_\_,
* искажу вољу за коришћењем услуга (у име лица које се налази под старатељском заштитом, старатељ мора исказати вољу за коришћењем услуга),
* учествују у суфинансирању трошкова услуга у складу са Правилником о утврђивању критеријума за учешће у цени услуге којим град/општина \_\_\_\_\_\_\_ регулише то питање.

**Члан 3.**

Услуга на подручју града/општине \_\_\_\_\_\_\_ пружа се у складу са националном регулативом уз примену свих елемената прописаних Правилником о ближим условима и стандардима за пружање услуга социјалне заштите.

**Члан 4.**

Обезбеђивање лиценциране организације социјалне заштите која ће пружати услугу врши се у складу са законима и прописима Републике Србије.

**Члан 5.**

Организација социјалне заштите је дужна да обезбеди услуге за уговорени број корисника са градом/општином \_\_\_\_\_\_\_.

Алтернативно уколико је пружалац услуге установа коју је основала ЈЛС:

Капацитете којима не могу слободно располагати установе социјалне заштите које се финансирају из буџета града/општине утврђује Скупштина града/општине \_\_\_\_\_\_\_.

**Члан 6.**

Центар за социјални рад одлучује о коришћењу услуге, применом одредаба закона којим се уређује општи управни поступак и упућује корисника на коришћење услуге коју је обезбедио град/општина \_\_\_\_\_\_\_.

**Члан 7.**

Против решења којим се одбија захтев за коришћење услуге из претходног члана може се изјавити жалба у року од 15 дана.

Жалба из става 1. овог члана изјављује се надлежном органу јединице локалне самоуправе \_\_\_\_\_\_\_\_\_ (*навести који је то орган*, и у даљем тексту).

Одлука о жалби из става 1. овог члана доноси се у року од 30 дана.

**Члан 8.**

Ако овлашћени пружалац услуге одбије да кориснику пружи услугу, дужан је да о томе одмах, писменим путем, обавести Центар за социјални рад и корисника и да за то наведе разлоге.

Поводом обавештења из става 1. овог члана корисник, у року од осам дана од пријема тог обавештења, може упутити притужбу Центру за социјални рад.

О одбијању пружања услуге Центар за социјални рад одмах обавештава надлежни орган град/општину \_\_\_\_\_\_\_\_\_\_\_ и инспекцију социјалне заштите.

**Члан 9.**

Организација социјалне заштите – пружалац услуга обавезан је да врши наплату сходно градским/општинским актима којима се дефинише цена услуге и према утврђеном нивоу суфинансирања корисника у цени услуге.

**Члан 10.**

Организација социјалне заштите – пружалац услуга дужна је да град/општину \_\_\_\_\_\_\_ извештава писаним путем месечно/квартално/годишње о пруженим услугама и наплати суфинансирања од стране корисника.

**Члан 11.**

Правилник се доставља Центру за социјални рад, одабраном пружаоцу услуге, Одељењу за друштвене делатности, Одељењу за буџет и финансије и архиви.

Председник градског/општинског већа

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_